section_heading: Značajni rezultati za Torino
paragraph_text: Dok se Juve posljednja četiri desetljeća naosvajao domaćih naslova te borio za europsku i svjetsku prevlast, navijači Torina u odsustvu titula zadovoljavaju se sporadičnim pobjedama nad gradskim rivalima. Među najslavnijima je trijum od 3:2 u ožujku 1983. kada je Juve sa sedam talijanskih reprezentativaca, Michelom Platinijem i Zbigniewom Boniekom (Boniek je onda bio veća zvijezda od Platinija!) vodio s 2:0 do 75. minute.